# Rafael Cruzat

Rafael Cruzat o Crusat (Raphaël en francès) va ser un religiós a cavall dels segles XVII i XVIII, prior de Santa Maria d'Espirà de Conflent durant dues dècades.

## Biografia

Cruzat va ser nomenat prior d'Espirà del 7 de setembre del 1695 fins al seu traspàs, el 1714 quan es proposà que el reemplacés Fructuós de Queralt. Portat per la seva devoció a sant Josep, el 1707 Cruzat encarregà el "Retaule dels arcàngels Miquel, Gabriel i Rafael" per a embellir la capella del Sant. L'autoria del retaule ha estat discutida i algunes fonts l'atribueixen al "Mestre d'Espira", mentre que Jean Tosti el fa obra d'un escultor francès de nom Thierry, sense més dades.
Cruzat també va ser autor de dues novenes: una, amb llicència de 1701, dedicada a sant Josep i reimpresa sis vegades; i l'altra, dedicada a sant Antoni de Pàdua, amb llicència del 1714.

## Obres

* Novena al glorios patriarca Sant Josep, Digne Epos de la Sempre Verge Maria Pare putatiu y lo mes fidel Custodi del Fill de Deu fet Home. La qual es molt eficas per alcançar del mateix Deu ab la intercessio del St tot favor, y remey en totas nostras necessitats. Traduida en catala per lo Molt reverent Rafel Crusat prior de Spira de Conflent. Perpinya: Francisco Reynier, 1702.
** Novena al glorios patriarca Sant Josep, Digne Epos de la Sempre Verge Maria Pare putatiu y lo mes fidel Custodi del Fill de Deu fet Home. La qual es molt eficas per alcançar del mateix Deu ab la intercessio del Sant tot favor, y remey en totas nostras necessitats. Traduida en catala per lo Molt reverent Rafel Crusat. Perpinya: Francisco Reynier, 1711.
** Novena al glorios patriarca S Joseph digne espos de la sempre Verge Maria traduhida en català per lo molt reverent Rafel.... Perpinyà: J.Alzine, s.a.
* Novena del glorios patriarca sant Josep, digne espos de la sempre Verge Maria...traduhida del castella en vulgar idioma català per...Rafael Crusat. Novena corregida y aumentada de una devotio.... Perpinyà: Viuda de Francisco Vigé, 1711.
** Novena del glorios patriarca sant Josep molt eficaç per alcançar del senyor, amb sa intercesio, favor y remeys en nostras necessitats, traduhida de castella en vulgar idioma catala per lo molt Reverend Rafel Crusat, prev. y prior d'Espira de Conflent. Perpinia: G.S. Le Comte, 1753.
** Novena del glorios patriarca sant Josep molt eficaç per alcançar del Senyor, amb sa intercessió, favor y remey en nostras necessitats, traduhida de castella en vulgar idioma catala per lo molt Reverend Rafel Crusat, prev. y prior d'Espira de Conflent. Perpinya: C. Lecomte, 1773.
** Novena del glorios patriarca sant Josep, molt eficàs per alcançar del Senyor, amb sa intercesiò, favor y rem y en nostres necessitata, traduhida de castella en vulgar idioma català per lo molt Reverent Rafel Crusat pre. y prior d'Espirà de Conflent. Novament corregida y aumentada de unà Devotio en memoria y veneració de las set majors Alegrias y tristezas del mateix Sant, de son offici menoret, y de tres lletanias per venerar la sagrada familia de Jesus, Maria, Josep. Perpinia: C. Le Comte, 1778.
* Novena en veneracio del glorios S. Antoni de Padua molt efficás per alcançar per sa intercessió tota gracia y favor en tot genero de necessitats espirituals y temporals. Ab lo offici Menoret, y Goigs en alabança del mateix Sant. Lo tot disposat per lo molt reverend Raffel Crusat prébere y prior del lloch d'Espira de Confluent. Perpinya: J.Vigé, 1714.

## Notes i referències

* ↑ Montsalvatge ( El Obispado de Elna IV. Olot: Imp. y Lib. de Sucesores de J.Bonet, 1915. ) dona unes breus dades biogràfiques, i afirma que en morir Cruzat s'oferí -sense èxit- el càrrec de prior a Fructuós de Queralt. La seva data de 1695 es contradiu amb el 1665 que indica (potser una errada d'impremta?) Roig i Torrentó a la seva tesi doctoral.
* 1 2 3 Roig i Torrentó, Maria Assumpta. Iconografia del retaule a Catalunya (1675-1725) vol. I. Bellaterra: Universitat Autònoma de Barcelona, 1990. Arxivat 2013-10-21 a Wayback Machine.
* ↑ Tosti, Jean. «L'église d'Espira-de-Conflent, musée de l'art baroque» (en francès). Arxivat de l'original el 2013-01-07. [Consulta: 1r novembre 2013].
* ↑ Capeille, Jean. Dictionnaire de biographies roussillonnaises. Perpignan: Imp. Lib. Cat. J. Comet, 1914, p. 148. (facsímil Marseille: Laffitte Reprints, 1978)
* ↑ Comas lamarca, Mercè «La vitalitat de la impremta a Perpinyà del segle xvi al segle XX: de Rosenbach a Alzina». Mirmanda, núm. 2, 2007, pàg. 85.
* 1 2 3 4 Serra i Kiel, Dolors. Bibliografia nord-catalana. Barcelona: Publicacions de l'Abadia de Montserrat, 1996. ISBN 8478266941.